
Nr.27/299/4 septembrie 2003
R A P O R T

asupra propunerii legislative pentru completarea Legii nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru completarea Legii nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, trimisă comisiei cu adresa nr.258 din 23 iunie 2003.

La întocmirea prezentului raport, Comisia a avut în vedere avizele primite de la Consiliul Legislativ şi Comisia pentru drepturile omului, culte şi problemele minorităţilor naţionale.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor ordinare, conform prevederilor constituţionale, şi are ca obiect de reglementare completarea art.6 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, în sensul introducerii unui nou alineat care să prevadă scutirea de taxe la eliberarea actelor necesare pentru dovedirea calităţii de beneficiar al prevederilor legii respective.
Comisia propune Plenului aprobarea propunerii legislative întrucât legea stabileşte drepturi reparatorii pentru persoanele care au avut de suferit şi care au venituri extrem de mici, astfel se justifică scutirea de taxe la eliberarea actelor doveditoare.

La dezbaterea acestei propuneri a participat ca invitat d-l deputat Szilaghi Zolt.
La lucrările comisiei au fost prezenţi 18 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 3 septembrie 2003, Comisia propune adoptarea acesteia cu următoarele modificări:
I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Lege pentru completarea Legii nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961

	Se propune reformularea textului după cum urmează:

“Lege pentru completarea art.6 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961”

Autor: deputat Gheorghe Suditu


	Deoarece propunerea legislativă priveşte numai completarea art.6 din Legea nr.309/2002, amendamentul trebuie evidenţiat chiar în titlu.

	2
	Art.I.: Legea nr.309/2001 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, publicată în Monitorul Oficial al României, Partea I, nr.385 din 6 iunie 2002, se completează după cum urmează:

La art.6, după alin.(2), se introduce un nou alineat (21) cu următorul cuprins:
“(21) Nu se percep taxe pentru eliberarea actelor doveditoare calităţii de beneficiar al legii;”

	Se propune reformularea textului după cum urmează:

“Articol unic. – După alineatul (3) al articolului 6 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, publicată în Monitorul Oficial al României, Partea I, nr.385 din 6 iunie 2002, se introduce un nou alineat (31) cu următorul cuprins:
(31) Nu se percep taxe pentru eliberarea actelor necesare la dovedirea încadrării solicitantului în prevederile art.1.”

Autor: deputat Gheorghe Suditu


	Pentru a asigura cursivitatea logică a reglementării şi o mai bună exprimare în context.

	
	
	
	

	
	
	
	

	0
	1
	2
	3

	3
	Art.II.: Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, publicată în Monitorul Oficial al României, Partea I, nr.385 din 6 iunie 2002, cu completarea adusă prin prezenta lege, se va republica în Monitorul Oficial al României, Partea I, dându-se textelor o nouă numerotare.

	Se propune eliminarea textului.
Autor: deputat Gheorghe Suditu
	Având în vedere că asupra Legii nr.309/2002 nu au mai fost intervenţii legislative anterioare şi completarea propusă are un conţinut redus, nu se impune republicarea acesteia, întrucât art.66 din Legea nr.24/2000 privind normele de tehnică legislativă pentru elaborarea actelor normative prevede că republicarea are loc numai dacă actul normativ a fost modificat sau completat în mod substanţial.



Comisia propune aprobarea propunerii legislative cu 13 voturi pentru şi o abţinere.
PREŞEDINTE,





SECRETAR,

Smaranda DOBRESCU



Pavel TODORAN

Întocmit, 

Expert Sorina Steliana SZABO

